Gambiyaning yangi prezidenti Adama Barrou mamlakatga qaytishga qaror qildi

Gambiyaning yangi prezidenti Adama Barrou 24-yanvar, seshanba kuni vataniga qaytib kelish niyatida. Bu haqda uning matbuot kotibi ma’lum qildi, deya xabar beradi “Interfaks”.

 Adama Barrou.
Matbuot kotibiga ko‘ra, Barrou G‘arbiy Afrikaning bir necha davlati qo‘shinlari mamlakatda nazoratni qo‘lga olishga yordam berganidan so‘ng Gambiyaga qaytishga qaror qildi.
Barrou mamlakatning sobiq prezidenti Yahyo Jamme saylovlardagi mag‘lubiyatidan so‘ng lavozimini tark etishdan bosh tortgani uchun qo‘shni Senegalga ketishga majbur bo‘lgandi. Shu yerda uning inauguratsiya marosimi bo‘lib o‘tdi.
Eslatib o‘tamiz, 22 yil davomida Gambiyani boshqargan Yahyo Jamme 11 million dollarni qo‘lga kiritib va davlat g‘aznasini bo‘m-bo‘sh qoldirib, mamlakatni tark etdi.
Diqqat, diqqat! “Daryo”ning Telegram’dagi rasmiy kanali — “Toshqin ‘Daryo’” (@toshqindaryo)ga obuna bo‘lib, yangiliklardan ovozli ko‘rinishda bahramand bo‘lishingiz mumkin.